Public procurement notice: Modification Of A Contract/Concession During Its Term
Published: 2023-03-07
Buyer: Štatistický úrad Slovenskej republiky
Country: SK
Contract type: Services
Procedure: Negotiated without a prior call for competition
CPV classification: 72260000: Software-related services | 72261000: Software support services

Technical requirements: Zo služieb podpory IVIS sa vyčerpalo 616.000 € bez DPH (zostatok je 44.000 € bez DPH), a zo služieb rozvoja sa vyčerpalo 4.218.800 € bez DPH (zostatok je 102.750 € bez DPH).
Pôvodné dielo sa na základe priebežného rozvoja od roku 2013 stalo komplexným nástrojom, nevyhnutným na zabezpečenie štatistických zisťovaní ako aj zabezpečenie priebehu volieb a referenda, pričom je potrebné kontinuálne poskytovanie služieb k dielu aj po skončení zmluvy, aj z dôvodov definovaných v preambule dodatku č. 2. Objednávateľ ako verejný obstarávateľ má záujem vyhlásiť čo možno najskôr, ako to bude možné, verejnú súťaž v súlade so zákonom o verejnom obstarávaní, výsledkom ktorej by malo byť uzatvorenie novej zmluvy o poskytovaní služieb k pôvodnému dielu.
Dôvody, prečo je potrebné uzavrieť dodatok č. 2, ktorým dôjde k predĺženiu poskytovania služieb v nevyhnutnom rozsahu definovanom v dodatku č. 2, sú uvedené v Preambule dodatku č. 2, a to v bodoch A H. Z tohto dôvodu a z nedostatku počtu znakov v tomto oznámení, verejný obstarávateľ odkazuje na dodatok č. 2 zverejnený v centrálnom registri zmlúv.
Podľa § 18 ods. 1 písm. b) zákona č. 343/2015 Z. z. o verejnom obstarávaní (ďalej len zákon o VO) zmluvu možno zmeniť počas jej trvania bez nového verejného obstarávania, ak ide o doplňujúce služby, ktoré sú nevyhnutné, nie sú zahrnuté do pôvodnej zmluvy, poskytuje ich pôvodný dodávateľ a zmena dodávateľa
1. nie je možná z ekonomických dôvodov alebo technických dôvodov, pričom ide najmä o požiadavku vzájomnej zameniteľnosti alebo interoperability s existujúcim zariadením, službami alebo inštaláciami podľa pôvodnej zmluvy a
Podľa § 18 ods. 1 písm. c) zákona o VO zmluvu možno zmeniť počas jej trvania bez nového verejného obstarávania, ak potreba zmeny vyplynula z okolností, ktoré verejný obstarávateľ nemohol pri vynaložení náležitej starostlivosti predvídať a zmenou sa nemení charakter zmluvy.
Podľa § 18 ods. 5 zákona o VO zmenou podľa odseku 1 písm. b) alebo písm. c) nemôže dôjsť k navýšeniu hodnoty plnenia o viac ako 50 % hodnoty pôvodnej zmluvy. Ak ide o opakované zmeny, obmedzenie podľa prvej vety sa vzťahuje na každú zmenu. Opakované zmeny zmluvy, rámcovej dohody alebo koncesnej zmluvy nie je možné vykonať s cieľom vyhnúť sa použitiu postupov podľa tohto zákona.
Hodnotou pôvodnej zmluvy je suma 11.605.860,00 € s DPH. Dodatkom č. 1 sa zvýšila hodnota zmluvy o sumu 420.000 € s DPH, čo predstavuje zvýšenie o cca 3,62 % hodnoty pôvodnej zmluvy. Dodatkom č. 2 sa zvyšuje hodnota zmluvy o sumu 2.271.456 € s DPH, čo predstavuje zvýšenie o cca 19,57 % hodnoty pôvodnej zmluvy. Teda hodnota pôvodnej zmluvy sa po uzatvorení dodatku č. 1 a dodatku č. 2 zvyšuje o sumu 2.691.456 € s DPH, čo predstavuje celkové zvýšenie o cca 23,19 % hodnoty pôvodnej zmluvy.
Uzavretie dodatku č. 2 je v súlade s § 18 ods. 1 písm. b) a c) zákona o VO. Uzatvorením dodatku č. 2 nedochádza k zmenám v zmluvných stranách, objednávateľ požaduje poskytnutie doplňujúcich služieb, ktoré neboli zahrnuté do pôvodnej zmluvy a ktoré sú nevyhnutné pre zabezpečenie plynulého výkonu štatistických zisťovaní a priebehu volieb a referenda, tieto služby môže poskytnúť jedine poskytovateľ, zmena poskytovateľa nie je možná z ekonomických ako aj technických dôvodov, bez poskytnutia uvedených dodatočných služieb by zmena poskytovateľa služieb spôsobila objednávateľovi ako verejnému obstarávateľovi významné technické ťažkosti a duplicitu finančných nákladov, ako aj významné ťažkosti pri príprave novej verejnej súťaže v súlade so zákonom o verejnom obstarávaní na Služby, potreba zmeny vyplynula z okolností, ktoré objednávateľ ako verejný obstarávateľ nemohol pri náležitej starostlivosti predvídať a zmenou sa nemení charakter zmluvy.
Zmluvné strany uzavreli dňa 22.02.2019 Zmluvu o poskytovaní servisných služieb č. ZML-3-8/2019-500, ktorá nadobudla účinnosť dňa 23.02.2019 (ďalej len zmluva), ako výsledok verejného obstarávania na predmet zákazky s názvom: Podpora informačného systému Elektronické služby Štatistického úradu SR. K pôvodnej zmluve zmluvné strany uzavreli 29. 04. 2022 dodatok č. 1 k zmluve, ktorým došlo k navýšeniu zmluvnej ceny v súvislosti s navýšením počtu človekodní pre jednotlivé pozície expertov zabezpečujúcich služby rozvoja diela.


Winner: MICROCOMP - Computersystém s r. o.